title: PROVEDBENA UREDBA KOMISIJE (EU) …/... o izmjeni Uredbe Komisije (EU) br. 1300/2014 u pogledu inventara imovine u cilju identificiranja zapreka pristupačnosti, pružanja informacija korisnicima te nadzora i ocjene napretka u pogledu pristupačnosti

text:
               PROVEDBENA UREDBA KOMISIJE (EU) …/...

               оd 16.5.2019.

               o izmjeni Uredbe Komisije (EU) br. 1300/2014 u pogledu inventara imovine u cilju identificiranja zapreka pristupačnosti, pružanja informacija korisnicima te nadzora i ocjene napretka u pogledu pristupačnosti

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji
                  1
               , a posebno njezin članak 5. stavak 11.,

               budući da:

               (1)U skladu s člankom 7. Uredbe Komisije (EU) br. 1300/2014
                  2
               , poglavlje 7. Priloga Uredbi Komisije (EU) br. 1300/2014 potrebno je izmijeniti kako bi se utvrdile karakteristike inventara imovine, uključujući njegov sadržaj, oblik podataka, funkcionalnu i tehničku arhitekturu, način rada, pravila za unos podataka i uvid u te podatke, kao i pravila za samoprocjenu i imenovanje subjekata odgovornih za dostavljanje podataka.

               (2)U skladu s člankom 5. stavkom 1. Uredbe (EU) 2016/796 Europskog parlamenta i Vijeća
                  3
                i člankom 7. stavkom 2. Uredbe Komisije (EU) br. 1300/2014, osnovana je radna skupina za izradu prijedloga preporuke u vezi s minimalnom strukturom i sadržajem podataka koji će se prikupljati za inventar imovine, u cilju identificiranja zapreka pristupačnosti, pružanja informacija korisnicima te nadzora i ocjene napretka u pogledu pristupačnosti. Ta je radna skupina završila s radom u svibnju 2017. te je slijedom toga Agencija dovršila preporuku ERA-REC-128 o izmjeni Uredbe Komisije (EU) br. 1300/2014.

               (1)Inventar imovine je statički alat koji pokazuje postojanje opreme pa stoga nije namijenjen pružanju informacija o stanju i funkcioniranju opreme.

               (4)Ako je postaja ili njezin dio u postupku modernizacije, obnove ili drugih radova predviđenih nacionalnim provedbenim planom u skladu s člankom 8. Uredbe Komisije (EU) br. 1300/2014, trebalo bi prikupiti informacije koje se odnose na usklađenost tih radova s odredbama Uredbe Komisije (EU) br. 1300/2014.

               (5)Mjere predviđene ovom Uredbom u skladu su s mišljenjem Odbora uspostavljenog člankom 51. stavkom 1. Direktive (EU) 2016/797,

               DONIJELA JE OVU UREDBU:

               Članak 1.

               Uredba Komisije (EU) br. 1300/2014 mijenja se kako slijedi:

               (1)nakon članka 7. umeće se sljedeći članak 7.a:

               „Članak 7.a

               Prikupljanje, održavanje i razmjena podataka o pristupačnosti

               1.U roku od devet mjeseci od [unijeti datum stupanja na snagu ove Uredbe] svaka država članica mora imenovati tijela nadležna za prikupljanje, održavanje i razmjenu podataka o pristupačnosti.

               2.Države članice mogu od Komisije zatražiti produljenje tog roka. To produljenje mora biti iznimno, propisno opravdano i vremenski ograničeno. Konkretno, smatra se opravdanim ako dva mjeseca nakon stupanja Uredbe na snagu Agencija Europske unije za željeznice nije stavila na raspolaganje alat za prikupljanje podataka i načine rada iz Priloga Uredbi te oni nisu potpuno operativni.

               3.Za svaku pojedinačnu postaju imenuje se tijelo odgovorno za razmjenu podataka o pristupačnosti.

               4.Prikupljanje i pretvorba podataka moraju se dovršiti u roku od 36 mjeseci nakon stupanja na snagu ove Uredbe.

               5.Dok se ne ostvari potpuna operativnost arhitekture opisane u odjeljcima 7.2., 7.3. i 7.4. Priloga I. Uredbi Komisije (EU) br. 454/2011
                  4
               , razmjena podataka o pristupačnosti sastoji se od prijenosa tih podataka u Bazu podataka o pristupačnosti europskih željezničkih postaja (ERSAD) kojom upravlja Agencija Europske unije za željeznice. ”

               (2)Prilog se izmjenjuje u skladu s Prilogom ovoj Uredbi.

               Članak 2.

               Ova Uredba stupa na snagu dvadesetog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 16.5.2019.

                     Za Komisiju

                     Predsjednik
                     Jean-Claude JUNCKER

                     (1)

                        SL L 138, 26.5.2016., str. 44.

                     (2)

                        Uredba Komisije (EU) br. 1300/2014 od 18. studenoga 2014. o tehničkoj specifikaciji za interoperabilnost u vezi s pristupačnošću željezničkog sustava Unije osobama s invaliditetom i osobama s ograničenom pokretljivošću, SL L 356, 12.12.2014., str. 110.

                     (3)

                        Uredba (EU) 2016/796 Europskog parlamenta i Vijeća od 11. svibnja 2016. o Agenciji Europske unije za željeznice i stavljanju izvan snage Uredbe (EZ) br. 881/2004, SL L 138, 26.5.2016., str. 1.

                     (4)

                        Uredba Komisije (EU) br. 454/2011 od 5. svibnja 2011. o tehničkoj specifikaciji za interoperabilnost u vezi s podsustavom „telematskih aplikacija za putnički promet” transeuropskog željezničkog sustava, SL L 123, 12.5.2011., str. 11.

    ---documentbreak---

               PRILOG

               Prilog Uredbi (EU) br. 1300/2014 mijenja se kako slijedi:

               (1)u poglavlju 2. odjeljku 2.3. nakon prve rečenice dodaje se sljedeći stavak:

               „Podaci o pristupačnosti:

               podaci o pristupačnosti sastoje se od informacija o pristupačnosti putničkih željezničkih postaja koje treba prikupljati, održavati i razmjenjivati, to jest sastoje se od opisa karakteristika i opreme putničkih željezničkih postaja. Ti se opisi prema potrebi dopunjuju informacijama o usklađenosti postaja s ovim TSI-jem.”;

               (2)u poglavlju 7. odjeljku 7.2. pododjeljku 7.2.1. umeću se sljedeći pododjeljci:

               „7.2.1.1. Inventar imovine – infrastruktura

               7.2.1.1.1. Funkcionalna i tehnička arhitektura

               Funkcije inventara imovine sastoje se od:

               (1)utvrđivanja i uklanjanja prepreka pristupačnosti;

               (2)pružanja praktičnih informacija korisnicima;

               (3)nadzora i ocjene napretka u pogledu pristupačnosti.

               Arhitektura za razmjenu podataka o pristupačnosti predviđena je Uredbom (EU) br. 454/2011 (TSI za za telematske aplikacije).

               Za formatiranje i razmjenu podataka o pristupačnosti primjenjuju se sljedeće norme:

               (1)CEN/TS 16614-1:2014 Javni prijevoz – Razmjena podataka o mreži i redovima vožnje (NeTEx) – Dio 1.: Format za razmjenu mrežne topologije javnog prijevoza
                  2014-05-14

               (2)EN 12896-1:2016 Javni prijevoz. Referentni podatkovni model. Zajednički koncepti (Transmodel)

               Za konkretnu predviđenu uporabu, usklađeni posebni profil transmodela, kako je navedeno u tehničkoj dokumentaciji iz indeksa 1. Dodatka O.

               7.2.1.1.2. Pravila za unos i samoprocjenu podataka o pristupačnosti

               Pravila za unos i samoprocjenu podataka o pristupačnosti su:

               (1)subjekti koji prikupljaju podatke o pristupačnosti u odnosu na imovinu ne moraju biti neovisni od svakodnevnog upravljanja tom imovinom;

               (2)tijekom prvog prikupljanja podataka o pristupačnosti na temelju stupanja na snagu Provedbene uredbe Komisije (EU).../...
                  1
                [PO: unijeti broj ovog akta o izmjenama], status usklađenosti postaja s ovim TSI-jem može biti evidentiran kao neocijenjen;

               (3)ako je postaja ili njezin dio u postupku modernizacije, obnove ili drugih radova predviđenih nacionalnim provedbenim planom za ovaj TSI, odgovarajući podaci o pristupačnosti se ažuriraju, uključujući status usklađenosti s ovim TSI-jem, prema potrebi;

               (4)status usklađenosti s ovim TSI-jem može se ažurirati na temelju privremene izjave o promjeni, kako je opisano u točki 6.2.4. ovog TSI-ja;

               (5)ispravnost opreme nije potrebno evidentirati.

               Komisija stavlja na raspolaganje alat za prikupljanje podataka čiji su načini rada opisani u tehničkoj dokumentaciji iz indeksa 2. Dodatka O.

               Umjesto toga, ako postoje strukturirani podaci o pristupačnosti koji se mogu pretvoriti u usklađeni profil, ti se podaci mogu prenijeti nakon konverzije. Metodologija za konverziju postojećih podataka o pristupačnosti i komunikacijski protokol predviđeni su u tehničkim dokumentima iz indeksa 3. Dodatka O.

               7.2.1.1.3. Pravila za uvid u podatke

               Iz ERSAD-a:

               (1)javnost može pristupiti podacima preko javne internetske stranice koju uređuje Agencija Europske unije za željeznice;

               (2)registriranim nacionalnim tijelima omogućeno je preuzimanje svih podataka o pristupačnosti koji su relevantni za države članice;

               (3)Komisiji i Agenciji omogućeno je preuzimanje svih podataka o pristupačnosti.

               Baza podataka ERSAD kojom upravlja Agencija ne smije biti povezana s drugim bazama podataka.

               7.2.1.1.4. Pravila za upravljanje povratnim informacijama korisnika

               Povratne informacije korisnika mogu biti u obliku:

               (1)institucijskih povratnih informacija od udruženja korisnika, uključujući organizacije koje predstavljaju osobe s invaliditetom: postojeće strukture smiju se upotrebljavati pod uvjetom da su u njih uključeni predstavnici organizacija osoba s invaliditetom i osoba s ograničenom pokretljivošću te se njima odražava stanje na odgovarajućoj razini, što ne mora nužno biti na nacionalnoj razini. Postupak za pružanje povratnih informacija korisnika organiziran je na način kojim se omogućuje sudjelovanje tih organizacija na ravnopravnoj osnovi;

               (2)povratnih informacija od pojedinaca: posjetitelji internetskih stranica imaju mogućnost prijavljivanja netočnih informacija o pristupačnosti u odnosu na konkretnu postaju i moraju dobiti potvrdu da je njihova primjedba zaprimljena.

               Tijela odgovorna za prikupljanje, održavanje i razmjenu podataka u oba slučaja moraju na odgovarajući način razmotriti povratne informacije korisnika.”;

               (3)dodaje se sljedeći Dodatak:

               „Dodatak O – Popis tehničkih dokumenata

                        Indeks br.

                        Oznaka

                        1.

                        Usklađeni posebni profil za razmjenu podataka o mreži i redovima vožnje (NeTEx) koji se upotrebljava za opis postaja.

                        2.

                        Načini rada alata za prikupljanje podataka.

                        3.

                        Metodologija za pretvorbu postojećih podataka o pristupačnosti, uključujući opis vanjskog sučelja i komunikacijskog protokola.

                     (1)

                        [Provedbena uredba Komisije (EU) …/… o izmjeni Uredbe Komisije (EU) br. 1300/2014 u pogledu inventara imovine u cilju identificiranja zapreka pristupačnosti, pružanja informacija korisnicima te nadzora i ocjene napretka u pogledu pristupačnosti, SL xxx]


title: PROVEDBENA UREDBA KOMISIJE (EU) …/... o izmjeni Uredbe Komisije (EU) br. 1305/2014 u pogledu upravljanja nadzorom izmjena

text:
               PROVEDBENA UREDBA KOMISIJE (EU) …/...

               оd 16.5.2019.

               o izmjeni Uredbe Komisije (EU) br. 1305/2014 u pogledu upravljanja nadzorom izmjena

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji
                  1
               , a posebno njezin članak 5. stavak 11.,

               budući da:

               (1)Člankom 19. Uredbe (EU) 2016/796 Europskog parlamenta i Vijeća
                  2
                od Agencije Europske unije za željeznice („Agencija”) zahtijeva se da Komisiji upućuje preporuke o tehničkim specifikacijama za interoperabilnost („TSI-jevi”) i njihovoj reviziji, u skladu s člankom 5. Direktive (EU) 2016/797, te da osigura da su TSI-jevi prilagođeni tehničkom napretku, tržišnim trendovima i društvenim zahtjevima.

               (2)Člankom 13. Delegirane odluke Komisije (EU) 2017/1474
                  3
                zahtijeva se izmjena odjeljka 7.2. Priloga Uredbi Komisije (EU) br. 1305/2014
                  4
                za utvrđivanje izmijenjenog postupka nadzora izmjena TSI-ja za TAF.

               (3)U skladu s člankom 5. Uredbe (EU) 2016/796 osnovana je radna skupina za izradu prijedloga preporuke u pogledu izmjena odjeljka 7.2. TSI-ja za TAF.

               (4)Agencija je 20. travnja 2018. Komisiji uputila preporuku o reviziji odjeljka 7.2. Priloga Uredbi Komisije br. 1305/2014.

               (5)Odjeljak 7.2. Priloga Uredbi Komisije br. 1305/2014 povezan s TSI-jem za TAF trebalo bi na odgovarajući način izmijeniti.

               (6)Trebalo bi ažurirati popis tehničkih dokumenata navedenih u TSI-ju za TAF.

               (7)Mjere predviđene ovom Uredbom u skladu su s mišljenjem Odbora osnovanog u skladu s člankom 51. stavkom 1. Direktive (EU) 2016/797,

               DONIJELA JE OVU UREDBU:

               Članak 1.

               Odjeljak 7.2 Priloga Uredbi Komisije (EU) br. 1305/2014 zamjenjuje se tekstom iz Priloga 1. ovoj Uredbi.

               Članak 2.

               Dodatak 1. Uredbi Komisije (EU) br. 1305/2014 (TSI za TAF) zamjenjuje se tekstom iz Priloga 2. ovoj Uredbi.

               Članak 3.

               Ova Uredba stupa na snagu dvadesetog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 16.5.2019.

                     Za Komisiju

                     Predsjednik
                     Jean-Claude JUNCKER

                     (1)

                        SL L 138, 26.5.2016., str. 44.

                     (2)

                        Uredba (EU) 2016/796 Europskog parlamenta i Vijeća od 11. svibnja 2016. o Agenciji Europske unije za željeznice i stavljanju izvan snage Uredbe (EZ) br. 881/2004 (SL L 138, 26.5.2016., str. 1.).

                     (3)

                        Delegirana odluka Komisije (EU) 2017/1474 o dopuni Direktive (EU) 2016/797 Europskog parlamenta i Vijeća u pogledu posebnih ciljeva kad je riječ o izradi nacrta, donošenju i preispitivanju tehničkih specifikacija za interoperabilnost (SL L 210, 15.8.2017., str. 5.).

                     (4)

                        Uredba Komisije (EU) br. 1305/2014 od 11. prosinca 2014. o tehničkoj specifikaciji za interoperabilnost u odnosu na podsustav telematskih aplikacija za teretni promet željezničkog sustava u Europskoj uniji i stavljanju izvan snage Uredbe (EZ) br. 62/2006 (SL L 356, 12.12.2014., str. 438.).

    ---documentbreak---

               PRILOG 1.

               Odjeljak 7.2. Priloga Uredbi Komisije (EU) br. 1305/2014 zamjenjuje se sljedećim:

               „7.2. Upravljanje izmjenama

               7.2.1. Postupci upravljanja izmjenama

               Postupci upravljanja izmjenama osmišljavaju se kako bi se osigurala ispravna analiza troškova i koristi izmjena te provedba izmjena na kontrolirani način. Te postupke definira, sastavlja, podržava i njima upravlja Agencija i oni uključuju:

               ·prepoznavanje tehničkih ograničenja koja otežavaju izmjenu,

               ·izjavu o tome tko preuzima odgovornost za postupke provođenja izmjene,

               ·postupak za provjeru izmjena koje se trebaju provesti,

               ·politiku upravljanja izmjenama, objavu, prelazak i postupno uvođenje,

               ·određivanje odgovornosti za upravljanje detaljnim specifikacijama i osiguravanje njihove kvalitete te upravljanje konfiguracijom.

               Odbor za nadzor izmjena (CCB) sastoji se od Agencije, predstavničkih tijela željezničkog sektora i država članica. Takvo članstvo stranaka osigurava uvid u izmjene koje se provode i cjelokupnu ocjenu njihovih učinaka. CCB u konačnici djeluje pod nadzorom Agencije.

               7.2.2. Poseban postupak upravljanja izmjenama za dokumente navedene u Dodatku I. ovoj Uredbi

               Upravljanje nadzorom izmjena za dokumente iz Dodatka I. ovoj Uredbi uspostavlja Agencija prema sljedećim kriterijima:

               1.Zahtjevi za izmjene koji utječu na dokumente podnose se putem država članica ili putem predstavničkih tijela željezničkog sektora na europskoj razini kako je definirano u članku 38. stavku 4. Uredbe (EU) 2016/796 ili putem upravnog odbora TSI-ja za TAF.

               2.Agencija prikuplja i pohranjuje zahtjeve za izmjene.

               3.Agencija upućuje zahtjeve za izmjene namjenskoj radnoj skupini Europske agencije za željeznice, koja će ih vrednovati i pripremiti prijedlog potkrijepljen ekonomskom procjenom, kad je to primjenjivo.

               4.Potom Agencija upućuje svaki zahtjev za izmjene i s njim povezan prijedlog odboru za nadzor izmjena, koji ih odobrava, ne odobrava ili odgađa zahtjev za izmjenu.

               5.Ako zahtjev za izmjenu nije odobren, Agencija podnositelju zahtjeva šalje razlog zašto je odbijen ili zahtjev za dodatne informacije o nacrtu zahtjeva za izmjenu.

               6.Ako je zahtjev za izmjenu potvrđen, tehnički dokument se izmjenjuje.

               7.Ako nije moguće postići konsenzus o potvrđivanju zahtjeva za izmjenu, Agencija Komisiji podnosi preporuku za ažuriranje dokumenata iz Dodatka I. zajedno s nacrtom nove verzije dokumenta, zahtjevima za izmjene i njihovom ekonomskom analizom te objavljuje te dokumente na internetskoj stranici.

               8.Nova verzija tehničkog dokumenta s potvrđenim zahtjevima za izmjene objavljuje se na internetskoj stranici Agencije. Agencija obavješćuje države članice putem odbora uspostavljenog u skladu s člankom 29. stavkom 1. Direktive 2008/57/EZ.

               9.Ako bi se zbog zahtjeva za izmjenu morao mijenjati pravni tekst TSI-ja za TAF, Agencija Europskoj komisiji šalje zahtjev za reviziju TSI-ja za TAF i/ili zahtjev za tehničko mišljenje Agencije.

               Ako upravljanje nadzorom izmjena utječe na elemente koji su u širokoj uporabi u TSI-ju za TAP, izmjene se provode u skladu s uvedenim TSI-jem za TAP kako bi se postigla najbolja moguća sinergija.

               PRILOG 2.

               Dodatak I. Uredbi Komisije (EU) br. 1305/2014 zamjenjuje se sljedećim:

               „Dodatak I.

               Popis tehničkih dokumenata

                        Br.

                        Referenca

                        Naslov

                        1.

                        ERA-TD-100

                        TSI za TAF – PRILOG A.5: BROJEVI I PRIKAZ SLIJEDA PORUKA ZA TSI ZA TAF

                        2.

                        ERA-TD-101

                        Prilog D.2.: Dodatak A (planiranje puta za vagon/intermodalnu jedinicu)

                        3.

                        ERA-TD-102

                        Prilog D.2.: Dodatak B – operativna baza podataka za vagone

                        i intermodalne jedinice (WIMO)

                        4.

                        ERA-TD-103

                        Prilog D.2.: Dodatak C – referentne datoteke

                        5.

                        ERA-TD-104

                        Prilog D.2.: Dodatak E – zajedničko sučelje

                        6.

                        ERA-TD-105

                        Prilog D.2.: Dodatak F – model za podatke i poruku TSI-ja za TAF

               ”


title: PROVEDBENA UREDBA KOMISIJE (EU) …/... o izmjeni Uredbe Komisije (EU) br. 454/2011 u pogledu upravljanja nadzorom izmjena

text:
               PROVEDBENA UREDBA KOMISIJE (EU) …/...

               оd 16.5.2019.

               o izmjeni Uredbe Komisije (EU) br. 454/2011 u pogledu upravljanja nadzorom izmjena

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji
                  1
               , a posebno njezin članak 5. stavak 11.,

               budući da:

               (1)Člankom 19. Uredbe (EU) 2016/796 Europskog parlamenta i Vijeća
                  2
                od Agencije Europske unije za željeznice („Agencija”) zahtijeva se da Komisiji upućuje preporuke o tehničkim specifikacijama za interoperabilnost („TSI-jevi”) i njihovoj reviziji, u skladu s člankom 5. Direktive (EU) 2016/797, te da osigura da su TSI-jevi prilagođeni tehničkom napretku, tržišnim trendovima i društvenim zahtjevima.

               (2)Člankom 14. Delegirane odluke Komisije (EU) 2017/1474
                  3
                zahtijeva se izmjena odjeljka 7.5. Priloga I. Uredbi Komisije (EU) br. 454/2011 za utvrđivanje izmijenjenog postupka nadzora izmjena TSI-ja za TAP.

               (3)U skladu s člankom 5. Uredbe (EU) 2016/796 osnovana je radna skupina za izradu prijedloga preporuke u pogledu izmjena odjeljka 7.5. TSI-ja za TAP.

               (4)Agencija je 20. travnja 2018. Komisiji uputila preporuku o reviziji odjeljka 7.5. Uredbe 454/2011 (TSI za TAP).

               (5)Odjeljak 7.5. Priloga I. Uredbi Komisije (EU) br. 454/2011
                  4
                povezan s TSI-jem za TAP trebalo bi na odgovarajući način izmijeniti.

               (6)Trebalo bi ažurirati popis tehničkih dokumenata navedenih u TSI-ju za TAP.

               (7)Mjere predviđene ovom Uredbom u skladu su s mišljenjem Odbora osnovanog u skladu s člankom 51. stavkom 1. Direktive (EU) 2016/797,

               DONIJELA JE OVU UREDBU:

               Članak 1.

               Odjeljak 7.5 Priloga I. Uredbi Komisije (EU) br. 454/2011 zamjenjuje se tekstom iz Priloga 1. ovoj Uredbi.

               Članak 2.

               Prilog III. Uredbi Komisije (EU) br. 454/2011 (TSI za TAP) zamjenjuje se tekstom iz Priloga 2. ovoj Uredbi.

               Članak 3.

               Ova Uredba stupa na snagu dvadesetog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 16.5.2019.

                     Za Komisiju

                     Predsjednik
                     Jean-Claude JUNCKER

                     (1)

                        SL L 138, 26.5.2016., str. 44.

                     (2)

                        Uredba (EU) 2016/796 Europskog parlamenta i Vijeća od 11. svibnja 2016. o Agenciji Europske unije za željeznice i stavljanju izvan snage Uredbe (EZ) br. 881/2004 (SL L 138, 26.5.2016., str. 1.).

                     (3)

                        Delegirana odluka Komisije (EU) 2017/1474 оd 8. lipnja 2017. o dopuni Direktive (EU) 2016/797 Europskog parlamenta i Vijeća u pogledu posebnih ciljeva kad je riječ o izradi nacrta, donošenju i preispitivanju tehničkih specifikacija za interoperabilnost (SL L 210, 15.8.2017., str. 5.).

                     (4)

                        Uredba Komisije (EU) br. 454/2011 od 5. svibnja 2011. o tehničkoj specifikaciji za interoperabilnost u vezi s podsustavom „telematskih aplikacija za putnički promet” transeuropskog željezničkog sustava (SL L 123, 12.5.2011., str. 11.).

    ---documentbreak---

               PRILOG 1.

               Odjeljak 7.5. Priloga I. Uredbi Komisije (EU) br. 454/2011 zamjenjuje se sljedećim:

               „7.5. Upravljanje izmjenama

               7.5.1. Postupci upravljanja izmjenama

               Postupci upravljanja izmjenama osmišljavaju se kako bi se osigurala ispravna analiza troškova i koristi izmjena te provedba izmjena na kontrolirani način. Te postupke definira, sastavlja, podržava i njima upravlja Agencija i oni uključuju:

               ·prepoznavanje tehničkih ograničenja koja otežavaju izmjenu,

               ·izjavu o tome tko preuzima odgovornost za postupke provođenja izmjene,

               ·postupak za provjeru izmjena koje se trebaju provesti,

               ·politiku upravljanja izmjenama, objavu, prelazak i postupno uvođenje,

               ·određivanje odgovornosti za upravljanje detaljnim specifikacijama i osiguravanje njihove kvalitete te upravljanje konfiguracijom.

               Odbor za nadzor izmjena (CCB) sastoji se od Agencije, predstavničkih tijela željezničkog sektora, predstavničkog tijela prodavača karata, predstavničkog tijela putnika i država članica. Takvo članstvo stranaka osigurava uvid u izmjene koje se provode i cjelokupnu ocjenu njihovih učinaka. CCB u konačnici djeluje pod nadzorom Agencije.

               7.5.2. Poseban postupak upravljanja izmjenama za dokumente navedene u Prilogu III. ovoj Uredbi

               Upravljanje nadzorom izmjena za dokumente iz Priloga III. ovoj Uredbi uspostavlja Agencija prema sljedećim kriterijima:

               1.Zahtjevi za izmjene koji utječu na dokumente podnose se putem država članica, putem predstavničkih tijela željezničkog sektora na europskoj razini kako je definirano u članku 38. stavku 4. Uredbe (EU) 2016/796, putem predstavničkog tijela prodavača karata, putem Međunarodne željezničke unije (UIC) ako je riječ o ispravljanju pogrešaka u specifikacijama koje je izvorno izradila Međunarodna željeznička unija ili putem upravnog odbora TSI-ja za TAP.

               2.Agencija prikuplja i pohranjuje zahtjeve za izmjene.

               3.Agencija upućuje zahtjeve za izmjene namjenskoj radnoj skupini Europske agencije za željeznice, koja će ih vrednovati i pripremiti prijedlog potkrijepljen ekonomskom procjenom, kad je to primjenjivo.

               4.Potom Agencija upućuje svaki zahtjev za izmjene i s njim povezan prijedlog odboru za nadzor izmjena, koji ih odobrava, ne odobrava ili odgađa zahtjev za izmjenu.

               5.Ako zahtjev za izmjenu nije odobren, Agencija podnositelju zahtjeva šalje razlog zašto je odbijen ili zahtjev za dodatne informacije o nacrtu zahtjeva za izmjenu.

               6.Ako je zahtjev za izmjenu potvrđen, tehnički dokument se izmjenjuje.

               7.Ako nije moguće postići konsenzus o potvrđivanju zahtjeva za izmjenu, Agencija Komisiji podnosi preporuku za ažuriranje dokumenata iz Priloga III. zajedno s nacrtom nove verzije dokumenta, zahtjevima za izmjene i njihovom ekonomskom analizom te objavljuje te dokumente na internetskoj stranici.

               8.Nova verzija tehničkog dokumenta s potvrđenim zahtjevima za izmjene objavljuje se na internetskoj stranici Agencije. Agencija obavješćuje države članice putem odbora uspostavljenog u skladu s člankom 29. stavkom 1. Direktive 2008/57/EZ.

               9.Ako bi se zbog zahtjeva za izmjenu morao mijenjati pravni tekst TSI-ja za TAP, Agencija Europskoj komisiji šalje zahtjev za reviziju TSI-ja za TAP i/ili zahtjev za tehničko mišljenje Agencije.

               Ako upravljanje nadzorom izmjena utječe na elemente koji su u širokoj uporabi u TSI-ju za TAF, izmjene se provode u skladu s uvedenim TSI-jem za TAF kako bi se postigla najbolja moguća sinergija.

               PRILOG 2.

               Prilog III. Uredbi (EU) br. 454/2011 zamjenjuje se sljedećim:

               „Prilog III.

               Popis tehničkih dokumenata

                        Br.

                        Referenca

                        Naslov

                        1.

                        B.1

                        Računalna izrada i razmjena podataka o tarifama namijenjenima za međunarodnu ili inozemnu prodaju – vozne karte NRT

                        2.

                        B.2

                        Računalna izrada i razmjena podataka o tarifama namijenjenima za međunarodnu i inozemnu prodaju – integrirane vozne karte s rezervacijom (IRT)

                        3.

                        B.3

                        Računalna izrada i razmjena podataka namijenjenih za međunarodnu ili inozemnu prodaju – posebne ponude

                        4.

                        B.4

                        Upute za provedbu za Edifact poruke koje obuhvaćaju razmjenu podataka iz voznih redova

                        5.

                        B.5

                        Elektronička rezervacija mjesta/sjedala i elektronička izrada putnih dokumenata – razmjena poruka

                        6.

                        B.6

                        Elektronička rezervacija mjesta/sjedala i elektronička izrada prijevoznih dokumenata (norme RCT2)

                        7.

                        B.7

                        Međunarodna željeznička vozna karta za ispis kod kuće

                        8.

                        B.8

                        Standardne brojčane oznake za željezničke prijevoznike, upravitelje infrastrukture i druga poduzeća uključena u lance željezničkog prijevoza

                        9.

                        B.9

                        Standardne brojčane oznake za lokacije

                        10.

                        B.10

                        Elektronička rezervacija pomoći za osobe sa smanjenom pokretljivošću – razmjena poruka

                        12.

                        B.30

                        Shema – katalog poruka/skupova podataka potrebnih za komunikaciju TSI-ja za TAP između željezničkog prijevoznika i upravitelja infrastrukture

               ”